কারমাইকেল কলেজিয়েট স্কুল এন্ড কলেজ

কারমাইকেল কলেজিয়েট স্কুল এন্ড কলেজ রংপুর শহরের একটি শিক্ষা প্রতিষ্ঠান। এটি শহরের কারমাইকেল কলেজ ক্যাম্পাস এলাকায় অবস্থিত এবং ১ জানুয়ারি, ১৯৭৪ সালে প্রতিষ্ঠিত হয়। বর্তমানে এই কলেজে মাধ্যমিক ও উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, নিম্ন মাধ্যমিক স্তরও চালু আছে। ২০২৪ সালের তথ্য অনুযায়ী, এখানে মোট ১,৩৩৭ জন শিক্ষার্থী অধ্যয়ন করছে।

ইতিহাস
১৯৭৪ সালে প্রতিষ্ঠানটি কারমাইকেল কলেজ ক্যাম্পাসে স্থাপিত হয়। ১৯৮৫ সালে মাধ্যমিক স্তর এবং ২০০২ সালে উচ্চ মাধ্যমিক স্তর এমপিওভুক্তিকরণ হয়। বর্তমানে এখানে ৪৫ জন শিক্ষক কর্মরত আছে।

উপলব্ধ কোর্স

শিক্ষা প্রতিষ্ঠানে ষষ্ঠ শ্রেণি থেকে দ্বাদশ শ্রেণি পর্যন্ত চালু রয়েছে। মাধ্যমিক (এস.এস.সি পর্যায়ে) এবং উচ্চ মাধ্যমিক (এইচ.এস.সি পর্যায়ে) বিজ্ঞান, মানবিক ও ব্যবসায় শিক্ষা শাখায় পাঠদান করা হয়।
 নিম্ন মাধ্যমিক
 মাধ্যমিক
 বিজ্ঞান 
 মানবিক 
 ব্যবসায় শিক্ষা 
 উচ্চ মাধ্যমিক
 বিজ্ঞান 
 মানবিক 
 ব্যবসায় শিক্ষা

শিক্ষার্থী 
২০২৪ সালের তথ্যানুসারে নিম্ন মাধ্যমিক স্তরে ৩৯১ জন, মাধ্যমিক স্তরে ২৮৩ জন এবং উচ্চমাধ্যমিক স্তরে ৬৬৩ জন মিলে মোট ১৩৩৭ শিক্ষার্থী শিক্ষাগ্রহণ করছে।

 ফলাফল ও র‍্যাংকিং 

ফলাফল 
 এইচএসসি পরীক্ষার ফলাফল

২০১৩ থেকে ২০২৪ সাল পর্যন্ত কারমাইকেল কলেজিয়েট স্কুল এন্ড কলেজ থেকে মোট ৩,১৭৩ জন শিক্ষার্থী এইচএসসি পরীক্ষায় অংশগ্রহণ করে। এর মধ্যে পাস করেছে ২,৯৯৩ জন এবং ফেল করেছে ১৮০ জন। ৫৫৬ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৯৪.৩৩%, এবং জিপিএ ৫ প্রাপ্তির হার ছিল ১৭.৫২%।
 এসএসসি পরীক্ষার ফলাফল
২০১১ থেকে ২০২৪ সাল পর্যন্ত কারমাইকেল কলেজিয়েট স্কুল এন্ড কলেজ থেকে মোট ১,৫৯৭ জন শিক্ষার্থী এসএসসি পরীক্ষায় অংশগ্রহণ করে। এর মধ্যে পাস করেছে ১,৪৬০ জন এবং ফেল করেছে ১৩৭ জন। ২০৪ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৯১.৪২%, এবং জিপিএ ৫ প্রাপ্তির হার ছিল ১২.৭৭%।
 জেএসসি পরীক্ষার ফলাফল 
২০১১ থেকে ২০১৯ সাল পর্যন্ত কারমাইকেল কলেজিয়েট স্কুল এন্ড কলেজ থেকে মোট ১,০৬১ জন শিক্ষার্থী জেএসসি পরীক্ষায় অংশগ্রহণ করে। এর মধ্যে পাস করেছে ১,০৪১ জন এবং ফেল করেছে ২০ জন। ১৫৫ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৯৮.১১%, এবং জিপিএ ৫ প্রাপ্তির হার ছিল ১৪.৬১%।
র‍্যাংকিং 
 ২০২৪ সালের কলেজ র‍্যাংকিং

২০২৪ সহপাঠী কলেজ র‍্যাংকিং অনুযায়ী, কলেজটি জাতীয় পর্যায়ে ৪৪৫ তম, দিনাজপুর বোর্ডে ৩০ তম, রংপুর বিভাগে ৪৪ তম এবং রংপুর জেলার মধ্যে ১৭ তম স্থানে অবস্থান করেছে।

 ২০২৪ সালের স্কুল র‍্যাংকিং

২০২৪ সহপাঠী স্কুল র‍্যাংকিং অনুযায়ী, কলেজটি জাতীয় পর্যায়ে ১৪১৬ তম, দিনাজপুর বোর্ডে ১২৩ তম, রংপুর বিভাগে ১২৭ তম এবং রংপুর জেলার মধ্যে ৪০ তম স্থানে অবস্থান করেছে।

আরো দেখুন 

 কারমাইকেল কলেজ, রংপুর
 রংপুর কারমাইকেল বিশ্ববিদ্যালয়
 রংপুর জেলার শিক্ষাপ্রতিষ্ঠানের তালিকা

তথ্যসূত্র 

বহিঃসংযোগ


বিষয়শ্রেণী:কারমাইকেল কলেজ, রংপুর
বিষয়শ্রেণী:রংপুর জেলার মহাবিদ্যালয়
বিষয়শ্রেণী:১৯৭৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৭৪-এ বাংলাদেশে প্রতিষ্ঠিত